Сапраўды, Віталь вельмі балюча пераносіць адсутнасць родных людзей, працоўнага калектыву. Яму не хапае зносін, і мы вырашылі, што гэту нішу хлопцу дапаможа запоўніць камп’ютар. Сабралі пэўную суму грошай у рэдакцыі, але ж нас толькі 14 чалавек. Таму звярнуліся да іншых калектываў. З паўслова зразумелі нас дырэктар Цэнтра банкаўскіх паслуг № 209 ААТ “ААБ Беларусбанк” Сяргей Зубар, дырэктар РВУ “Докшыцырайгаз” Віталь Няспляк, якія ў сваіх калектывах арганізавалі акцыю па зборы сродкаў. Сабранага хапіла на пакупку сістэмнага блока і калонак, астатняе дапамог купіць дырэктар РУП ЖКГ “Докшыцы-камунальнік” Аляксандр Хілько. Да акцыі падключыўся РВЭС. Сувязісты за свае сродкі правялі тэлефонную сувязь, падарылі апарат і падключылі Інтэрнэт.